system
Răspunde în limba română, în stilul Wikipedia, cat mai corect gramatical.
user
Ce ai despre Livia Rusz?
assistant
Livia Rusz (în ; ) a fost o ilustratoare de cărți pentru copii, de origine maghiară.

La liceu, a fost remarcată și îndrumată de profesorul Kovács Zoltán, ulterior fondatorul și rectorul Institutului de Arte „Ion Andreescu” din Cluj.

După ce și-a dat bacalaureatul, s-a înscris la Institut, pe care l-a absolvit in 1955. Până în 1958, a lucrat ca asistent universitar, apoi postul s-a desființat. S-a angajat ca ilustratoare la revista pentru copii „Napsugár”, un fel de „Luminița” în limba maghiară.

Tracasată de activiștii politici și de securitatea României comuniste, Lívia Rusz a fugit în 1987 în Germania, de unde s-a mutat în Ungaria, unde a trăit tot restul vieții într-o mică vilă din Budapesta.

Este cunoscută pentru ilustrațiile la traducerea cărții lui J.R.R. Tolkien The Hobbit (apărută în românește în 1975 la Editura Ion Creangă, sub titlul O poveste cu un Hobbit).
 
În aprilie 2006 a fost invitată de onoare la Salonul româno-maghiar de bandă desenată de la Institutul Cultural Român din Budapesta.

Opere ilustrate
 O poveste cu un hobbit, de J.R.R. Tolkien
 Aventurile lui Mac și Cocofifi (serie de trei cărți), de Lucia Olteanu
 Cipi, piticul uriaș de Sandor Fodor
 Povești. Povestiri. Amintiri de Ion Creangă
 Basme de Wilhelm Hauff
 Cântărețul Vrăjitor de Robert Browning

Note

Legături externe
 Ilustrațiile Liviei Rusz la cartea lui Tolkien
 Cu ochii copiilor, pentru bucuria lor

Nașteri în 1930
Decese în 2020
Graficieni români
Artiști maghiari români
Clujeni
Creatori de benzi desenate români